13/01/2011 | Administración LocalMunicipal
Arteixo
Persoal
Convocatoria e bases reguladoras para a cobertura por funcionario de carreira de 1 praza do posto de policía local de Arteixo polo procedemento de concurso de méritos polo sistema de movilidade

En Xunta de Goberno Local en data 5 de xaneiro de 2011, aprobouse a Convocatoria e Bases reguladoras para cobertura en propiedade, a través de procedemento de CONCURSO DE MÉRITOS POLO SISTEMA DE MOBILIDADE de unha praza do posto de persoal funcionario de carreira de POLICÍA LOCAL, GRUPO C1 pendente de convocatoria da Oferta de Emprego público de 2010, do seguinte teor literal: É obxecto das presentes bases a regulación do procedemento de cobertura en propiedade polo procedemento de CONCURSO DE MÉRITOS polo sistema de MOBILIDADE para cubrir unha praza de persoal funcionario de carreira, do posto de POLICÍA LOCAL, vacante na RPT 2010 por mobilidade do funcionario titular, e incluida na OEP 2010 do Concello de Arteixo. As presentes Bases reguladoras quedan supeditadas ao establecido na Lei 4/2007, do 20 de abril de coordinación de policías locais, o Decreto 243/2008, do 16 de outubro e a Orde do 28 de xaneiro de 2009, sen perxuizo do cumprimento do establecido póla Lei 13/2008 da Función pública de Galicia, Lei 7/2007 do Novo estatuto do empregado público e demais de aplicación para o non regulado no marco legal sinalado en primeira instancia. Escala de Administración especial Subescala de servizos especiais Categoría: Policía Escala: Básica Grupo: C Subgrupo C1 COBERTURA EN PROPIEDADE A TRAVÉS DE CONCURSO DE MÉRITOS polo sistema de mobilidade dos corpos de Policía local da Comunidade autónoma de Galicia, de conformidade ao art.33 e seguintes do decreto 243/2008 Para ser admitido á realización destas probas, os aspirantes deberán reunir os seguintes requisitos: a) Ostentar, en propiedade, a categoría de policía noutros corpos de policía local da comunidade autónoma de Galicia. b) Ter unha antigüidade mínima de cinco anos na citada categoría. c) Faltar, como mínimo, 12 anos para o pase previsto á situación de segunda actividade. d) Estar en posesión da titulación exixible para o acceso como funcionario do grupo C1, consonte a normativa de función pública ou ter superado o curso de dispensa dun grao na titulación (bacharel), de acordo co previsto na disposición transitoria primeira da lei 4/2007, e na transitoria cuarta apartado 3, do decreto 243/2008, que a desenvolve. Asemade, dacordo co establecido anteriormente pola Disposición 5ª transitoria da lei 30/84 de 2 de agosto, para o acceso ás prazas do grupo C ou equivalentes ( nivelC1, grupo profesional 3º segundo Convenio de persoal laboral en vixencia), a superación das probas de acceso á Universidade para maiores de 25 anos, considerarase equivalente á obtención do título de Bacharelato ou Formación profesional de segundo grao ( Grao Medio) Os indicados requisitos deberán estar referidos á data na que remata o prazo de presentación de instancias da presente convocatoria. Os dereitos de exame fíxanse na cantidade de 19´61 euros (dezanove euros con sesenta e un céntimos). A xustificación do pagamento dos dereitos de exame realizarase a través da presentación da carta de pagamento de te-los aboado nos servizos económicos municipais (Tesourería) ou con copia compulsada do xustificante de ingreso nas contas municipais designadas de seguido, cos datos persoais do/a aspirante e praza á que opta ( Nº conta para abono bancario: Caixa Galicia 2091/0014/D C 95/3110000096; Banesto: 0030/6142/DC 12/0375101273; La Caixa: 2100/5097/DC 24/0200006255). Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. As persoas que desexen tomar parte na selección deberán facelo constar mediante unha instancia dirixida á Alcaldía do Concello de Arteixo, cos datos persoais do solicitante co seu enderezo e a denominación do posto convocado ó que opta, achegándo unha fotocopia compulsada do documento nacional de identidade, ( ou identificación de validez análoga, no seu caso) e da documentación debidamente compulsada requerida nas presentes Bases. Para ser admitido nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións exixidas na data en que remate o prazo de presentación de instancias e o compromiso, no suposto de superar o proceso, de prestar xuramento ou promesa de conformidade co Real decreto 707/1979, do 5 de abril. No caso de equivalencia ou homologación de titulacións deberá xustificarse co certificado expedido polo organismo competente. O prazo para presentar as solicitudes será de 20 días naturais, contados a partir do día seguinte o da publicación do anuncio da convocatoria específica no Boletín Oficial do Estado. A presentación de solicitudes poderá facerse ben no rexistro xeral do Concello de Arteixo, ben en calquera das formas establecidas no art.38.4 da Lei 30/1992 de réxime xurídico das administracións públicas e do procedemento administrativo común. As persoas aspirantes quedan vinculadas aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica: a) Documento nacional de identidade ou pasaporte. b) Título de bacharelato, técnico superior de formación profesional ou equivalente. c) Permisos de conducir das clases A2 e B con BTP. d) Declaración responsable asinada, de non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separada/o ou inhabilitada/o, nin ter sido separada/o do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme. e) Declaración responsable, asinada pola ou pola/o aspirante, de comprometerse a portar armas durante o servizo e, se é o caso, chegar a utilizalas nos casos e circunstancias legalmente establecidas. f) Certificación médica actualizada na que se faga constar expresamente que a/o aspirante reúne as condicións físicas e sanitarias necesarias e suficientes para axeitado desempeño do posto. Esta certificación non poderá ter unha antigüidade superior aos tres meses anteriores ao día de remate do prazo de presentación de instancias. ase mesmo, esta certificación non eximirá do recoñecemento médico prévio á efectiva incorporación do/a funcionário a ista Administración. g) Carta de pagamento das tasa de exame ou certificación de estar exento segundo a ordenanza fiscal municiapl de aplicación h) Certificación expedida póla Administración de orixe que acredite a categoria ocupada de policía local na mesma e antiguedade no posto, segundo os requisitos establecidos na presente. i) copia compulsada de toda a documentación que se aporte como mérito 1) Finalizado o prazo dos vinte días naturais fixado para presentar as solicitudes o Concello de Arteixo ditará resolución, no prazo máximo dun mes, declarando aprobada a listaxe de solicitudes de participación admitidas e excluídas, especificando, no seu caso, os motivos de exclusión e prazo de subsanación – 10 días hábiles-, que se publicará no Boletín Oficial da Provincia e no taboleiro de anuncios do Concello. No suposto de non existir aspirantes excluídos, a listaxe provisional poderá ser elevada á defintiva, sinalando xá a data de inicio do proceso selectivo.2) No suposto de producirse reclamacións/ recursos contra as listaxes, composición nominativa do tribunal ou similares, deberá ditarse unha nova resolución estimándoas ou desestimándoas, coa publicación da listaxe definitiva no Boletín Oficial da Provincia e no taboleiro de anuncios.3) O feito de figurar na listaxe de solicitudes admitidas non prexulga que se lles recoñeza ás/os interesadas/dos posuíren os requisitos esixidos no procedemento selectivo convocado, que deberán ser xustificados documentalmente no suposto de que superen a selección, a requerimento do Dpto. De persoal e sempre con carácter prévio á toma de posesión.1. O tribunal de oposición será designado pola Alcaldía nos termos que sinalan os artigo 60 Lei 7/2007, do 12 de abril, do estatuto básico do empregado público e o artigo 34 da Lei 4/2007, do 20 de abril, de coordinación de policías locais.2. Estará constituido por cinco membros titulares e cinco suplentes.3. A totalidade dos vogais deberá posuír un nivel de titulación igual ou superior ao esixido para o acceso á categoría da praza ofertada.4. A súa composición, que primará o principio de especialidade e idoneidade técnica, así como a paridade do órgano na súa composición, será a seguinte: a. Presidencia: un/ha funcionario/a do Concello de Arteixo ( titular e suplente), preferentemente do Corpo técnico ( A1-A2) b. Secretario, quen actuará con voz e voto: unha/un funcionaria/o do Concello de Arteixo con habilitación de carácter estatal ( titular e suplente). c. Tres vogais con coñecementos técnicos designados pola Alcaldía: -Unha/un vogal (titular e suplente ) a proposta da Academia Galega de Seguridade Pública de Galicia -Unha/un vogal ( titular e suplente) a proposta dos sindicatos existentes na Xunta de Persoal deste Concello -Unha/un vogal (titular e suplente), que deberá ser técnico na materia, a proposta da Alcaldía 5. A pertenza aos órganos de selección será sempre a título individual, non podendo ostentarse en representación nin por conta de ninguén, pólo que a Alcaldía na Resolución de designación nominativa dos membros do Tribunal asumirá as propostas realizadas, quedando a súa potestade de designación limitada por razón legal tasada, explícitamente motivada, para os supostos de rexeitamento.6. Non poderán formar parte dos tribunais as persoas de elección ou designación política, os funcionarios interinos e o persoal eventual, así como tampouco aqueles que estean comprendidos nos supostos do art.28 ou 29 da Lei 30/92, Lei de Réxime xurídico e de procedemento administrativo común. 7. O tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas así o aconselle, limitándose os mencionados asesores a prestaren a súa colaboración nas súas especialidades técnicas.8. A Alcaldía, antes de que teña lugar o concurso e xuntamente coa listaxe definitiva de admitidos, publicará no Boletín Oficial da Provincia e no taboleiro de anuncios da corporación a resolución pola que se nomean os membros titulares e suplentes do tribunal cualificador.10. O tribunal cualificador deberá constituírse na data que designe a Alcaldía e se entenderá constituído validamente cando asista a maioría absoluta dos membros, titulares ou suplentes. Na sesión constitutiva de cada tribunal adoptaranse, no seu caso, as decisións pertinentes para o correcto desenvolvemento do proceso 11. A partir da sesión de constitución cada tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 30/1992 de réxime xurídico das administracións públicas e procedemento administrativo común.12. En caso de ausencia do presidente titular e do presidente suplente actuará no seu lugar o vogal designado en primeira orde.13. Os membros do tribunal e os seus asesores que asistan ás sesións percibirán as axudas de custo pola súa asistencia segundo a contía legalmente establecida de conformidade ao establecido pólas Bases de execución do orzamento municipal en vixencia. Segundo o contido do Anexo III da Orde do 28 de xaneiro 2009, o Baremo de méritos será o seguinte: 9.1. Titulacións académicas: Tendo en conta o previsto no artigo 76º e na disposición transitoria terceira do Estatuto básico do empregado público, as titulacións a baremar serán as seguintes: -Título universitario de postgrao, doutor ou equivalente: 3,00 puntos. -Título universitario de grao, licenciado, arquitecto, enxeñeiro ou equivalente: 2,00 puntos. -Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 puntos. -Bacharel, técnico ou equivalente: 0,50 puntos. Non se valorará a titulación requirida para o acceso á categoría a que se aspira, salvo que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, se é o caso, o B. O. E. no que se publica. Só se valorarán os títulos antes citados, non os cursos realizados para a súa obtención.9.2. Antigüidade: Para os efectos de valoración da antigüidade só serán tidos en conta os servizos prestados como funcionario de carreira. -Por cada ano de servizos, ou fracción superior a seis meses, prestados nos corpos de policía local: 0,20 puntos. -Por cada ano de servizos, ou fracción superior a seis meses, prestados noutros corpos e forzas de seguranza: 0,10 puntos. -Por cada ano de servizos, ou fracción superior a seis meses, prestados noutros corpos das administracións públicas: 0,05 puntos.9.3. Formación e docencia.9.3.1. Formación profesional continua: 9.3.1.1. Os cursos de formación profesional ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: -Cada hora presencial en actividades con exame de aproveitamento: 0,025 puntos. -Cada hora a distancia en actividades con exame de aproveitamento: 0,020 puntos. -Cada hora en actividades formativas de asistencia presencial: 0,015 puntos. -Cada hora en actividades formativas de asistencia en formación en liña: 0,010 puntos.9.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: -Ata 20 horas lectivas: só asistencia 0,20 puntos; aproveitamento 0,30 puntos. -Entre 21 e 40 horas lectivas: só asistencia 0,35 puntos; aproveitamento 0,50 puntos. -Entre 41 e 70 horas lectivas: só asistencia 0,45 puntos; aproveitamento 0,65 puntos. -Entre 71 e 100 horas lectivas: só asistencia 0,50 puntos; aproveitamento 0,75 puntos. -Entre 101 e 200 horas lectivas: só asistencia 0,75 puntos; aproveitamento 1,00 puntos. -Máis de 200 horas lectivas: só asistencia 1,00 puntos; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, salvo que transcorrese un período superior a cinco anos desde a finalización do primeiro curso e os cursos necesarios para a obtención das titulacións da epígrafe A.1 do anexo II da orde da consellería de Presidencia, Administracións Públicas e Xustiza, do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, nin a superación de materias deles.9.3.2. Docencia: 9.3.2.1. A participación como profesor en cursos ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo das forzas e corpos de seguranza, valoraranse por hora impartida a razón de: -Cada hora en actividades formativas de asistencia presencial: 0,020 puntos. -Cada hora en actividades de formación en liña: 0,015 puntos.9.3.2.2. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvolvidos nas universidades, administracións públicas ou a través dos plans de formación continua, valoraranse por hora impartida a razón de: -Cada hora en actividades formativas de asistencia presencial: 0,015 puntos. -Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta deberán acreditarse dentro do prazo de presentación de solicitudes, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso.9.4. Distincións e recompensas oficiais: -Placa individual ao mérito da policía local: 2,00 puntos. -Placa colectiva ao mérito da policía local: 1,5 puntos. -Medalla ao mérito da policía local: 1,00 punto. -Medalla ou cruz ao mérito policial doutros corpos: 0,75 puntos. -Distincións do órgano colexiado competente do concello: 0,25 puntos.9.5. Idiomas: O coñecemento doutro idioma distinto do español e do galego, acreditado por certificado de escola oficial de idiomas, valorarase a razón de: a) Ciclos. -Certificado de superación do ciclo elemental: 1,00 puntos. -Certificado de superación do ciclo superior: 2,00 puntos. b) Niveis. -Certificado superación nivel básico: 0,65 puntos. -Certificado superación nivel intermedio: 1,30 puntos. -Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten.9.6. Lingua galega: -Celga 1: 0,25. -Celga 2: 0,50. -Celga 3: 0,75. -Celga 4: 1,00. -Anterior curso de iniciación: 0,75. -Anterior curso de perfeccionamento: 1,00. -Linguaxe administrativa nivel medio: 1,50. -Linguaxe administrativa nivel superior: 2,00. Só se terá en conta o título de máis nivel dos que se acrediten. De conformidade ao establecido polo art.32.1. a) a puntuación final de cada aspirante consistirá na suma das cualificacións dos méritos totais, sen limitación. Consecuentemente ao/á aspirante con mayor puntuación, se lle adxudicará a praza convocada.1. Rematado o concurso de méritos, o tribunal proporá ao órgano convocante e fará pública a relación de aspirantes coas cualificacións totais, por orde decrecente de puntuación, cuxo número máximo deberá coincidir co de prazas convocadas. Consecuentemente, o tribunal elevará proposta de nomeamento a favor do/a aspirante que acade a maior puntuación na totalidade do Concurso.2. A listaxe final, por orde decrecente de puntuación, posibilitará a existencia dunha lista de reserva, cun número de aspirantes que será como máximo igual ao de aprobados, en que figurarán aqueles o/s restantes aspirantes que non sexan propostos/as para o nomeamento por obter unha puntuación de ordinal inferior.3. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión, o órgano convocante, ao abeiro do disposto no artigo 61.8º da Lei 7/2007, do 12 de abril, do Estatuto básico do empregado público, deberá substituílo polo seguinte na orde de puntuación da lista complementaria de reserva, segundo a orde de prelación establecida. Estas Bases vincularán ao Concello, aos tribunais cualificadores e as persoas aspirantes que participen no proceso selectivo. Ase mesmo, dado que as publicacións e anúncios serán expostas na páxina webb municipal como publicitadade comprementaria ( e sen validez a efecto administrativo ), se entenderá que os/as aspirantes, no momento da presentación de instancia, asumen a publicidade de datos personais – nome, apelidos, cualificacións dos exercicios, etc. A restante información, de carácter persoal, quedará reservada ao expediente interno de selección e protexida segundo o establecido polo estipulado na lei 15/1999, de 13 de decembro O tribunal queda facultado para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. A realización das probas selectivas axustarase ao establecido nas presentes bases as cales están elaboradas de acordo o disposto na orde do 28 de xaneiro de 2009, a Lei 4 /2007 de 20 de abril e o Decreto 243 / 2008, do 16 de outubro que a desenvolve, así como ao disposto na Lei 7/1985, de 2 de abril, reguladora de bases de réxime local; Lei 7/2007, de 12 de abril, do estatuto básico do empregado público, e demáis normativa de aplicación. Estas bases xerais e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 30/1992, do 26 de novembro de réxime xurídico das administracións públicas e procedemento administrativo común, a Lei 7/1985, do 2 de abril, reguladora das bases do réxime local, modificada pola Lei 57/2003, así como na Lei 29/1998, do 13 de xullo, reguladora da xurisdición contencioso - administrativa segundo corresponda. Así mesmo a Administración municipal poderá, de ser o caso, proceder á revisión das resolucións dos tribunais de conformidade co previsto na citada Lei 30/1992, do 26 de novembro. MODELO DE INSTANCIA D/Dona. con DNI núm.:. con enderezo. C. P. Localidade. e telefono de contacto. Que tendo coñecemento da Convocatoria e Bases reguladoras do proceso selectivo para cobertura en propiedade por concurso de méritos a través de sistema de MOBILIDADE de unha praza do posto de: POLICA LOCAL ( 1 praza de FUNCIONARIO DE CARREIRA, Escala Admón Especial, Subescala Servizos especiais, Grupo C, subgrupo C1, Escala Básica) e declarando explícitamente coñecer e aceptar as Bases reguladoras da Convocatoria para a cobertura desta praza, e Declarando pola presente cumprir tódolos requisitos establecidos nestas Bases, e específicamente: Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme e, acepta-lo compromiso de portar armas durante o servizo e, se é o caso, chegar a utilizalas nos casos e circunstancias legalmente establecidas. A tal efecto, apórtase a seguinte documentación: (marcar cunha X )  DNI copia cotexada  Titulación de acceso ( orixinal ou copia cotexada)  Taxas dereito exame ( ou documentación acreditativa exención de tasas)  Certificado Admón de orixe de pertenza á categoría de policía co requisito mínimo establecido nas Bases ( orixinal ou copia cotexada)  Copia compulsada da documentación alegada como mérito SOLICITA: sexa admitida ista Instancia para participar no proceso selectivo referido. Data, DNI e Sinatura do/a aspirante: Á ATENCIÓN DA SRA. ALCALDESA-PRESIDENTA DO CONCELLO DE ARTEIXO Arteixo, 10 de xaneiro de 2011 Alcaldesa - Presidenta Por delegación, Decreto nº 1525/07 Asdo. Dna. Rosario Figueiras Icasuriaga CONCELLEIRA DE PERSOAL E RR. HH